Diari Oficial de la Generalitat Valenciana


Sumari del DOGV 7023, del 14-05-2013 (2013/4811)

RESOLUCIÓ de 13 de maig de 2013, de la Subdirecció General de Personal Docent, per la qual s'aprova l'adjudicació definitiva de destins del concurs de trasllats dels cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'escoles oficials d'idiomes, de catedràtics i professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny convocat per Resolució de 18 d'octubre de 2012, del subdirector general de Personal Docent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7023

Data del DOGV
:   14-05-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/4811


Data del document
:   13-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 13 de maig de 2013, de la Subdirecció General de Personal Docent, per la qual s'aprova l'adjudicació definitiva de destins del concurs de trasllats dels cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'escoles oficials d'idiomes, de catedràtics i professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny convocat per Resolució de 18 d'octubre de 2012, del subdirector general de Personal Docent. [2013/4811]
De conformitat amb el que establix la base díhuit de la Resolució de 18 d'octubre de 2012 (DOCV 6893, 31.10.2012), del subdirector general de Personal Docent, per la qual es convoca concurs de trasllats dels cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'escoles oficials d'idiomes, de catedràtics i professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny, i d'acord amb el punt primer de la Resolució de 28 de febrer de 2013, del director general de Centres i Personal Docent, sobre delegació de competències en determinats òrgans de la Conselleria d'Educació, Cultura i Esport; esta Subdirecció General de Personal Docent, una vegada considerades les reclamacions presentades contra la resolució provisional, resol:
Primer
Aprovar l'adjudicació definitiva de destins del referit concurs que es relaciona en l'annex I, en què figuren els nous destins obtinguts pels participants en el concurs de trasllats relacionats per especialitats i orde de puntuació.
Segon
Publicar la llista definitiva dels professors exclosos de la participació del concurs de trasllats amb indicació de la causa d'exclusió, que es relacionen en l'annex II, i la relació de participants que no continuen en el procediment per no haver formulat peticions, que conté l'annex III.
Tercer
D'acord amb les bases 18.4 i 19 de la convocatòria, els destins adjudicats per la present resolució són irrenunciables.
La presa de possessió del nou destí tindrà lloc davant dels organismes corresponents l'1 de setembre de 2013, realitzant-se el cessament en el centre de procedència el 31 d'agost de 2013.
No obstant això, els professors que hagen obtingut destí en este concurs de trasllats hauran de romandre en els seus centres d'origen, quan així s'establisca per la Direcció Territorial a o administració educativa de què depenga, fins que concloguen les activitats imprescindibles previstes per a la finalització del curs.
Quart
El personal funcionari excedent que reingresse al servici actiu, com a conseqüència del concurs de trasllats, presentarà davant de la direcció territorial de què depenga el centre obtingut, abans de la presa de possessió de la plaça, la documentació a què es referix la base 21 de la convocatòria.
Quint
Als efectes d'obtindre destí provisional, els participants forçosos a què no se'ls haja adjudicat destí en esta resolució, s'atindran al que establisca el procediment d'adjudicació de destins amb caràcter provisional per al curs 2013-2014.
Sext
Contra la present resolució d'acord amb el que preceptua l'article 109 de la Llei 30/1992, de 26 de novembre, en la redacció feta per Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Consell, modificada per Llei 12/2007, de 20 de març, de la Generalitat, i la disposició addicional quinzena de la Llei 6/1997, de 14 d'abril, posa fi a la via administrativa, podrà interposar-se amb caràcter potestatiu recurs de reposició davant de la Direcció General de Centres i Personal Docent de la Conselleria d'Educació, Cultura i Esport, en el termini d'un mes comptat des de l'endemà de la seua publicació, o interposar directament recurs contenciós administratiu davant del Jutjat Contenciós Administratiu de València, en el termini de dos mesos comptats a partir de l'endemà de la seua publicació.
València, 13 de maig de 2013.- El subdirector general de Personal Docent: Jesús Carbonell Aguilar.